**Výhody použitia rýchlošľahaných prostriedkov**

Výhody šľahaných hmôt s použitím rýchlo šľahaných prostriedkov :

Rýchlošľahacie prípravky RP nie sú škodlivé, a ich použitie je povolené vo všetkých krajinách Európy. Tieto prípravky spomaľujú starnutie. Vyrábajú sa zo živočíšnych tukov a rastlinných olejov. Sú svetlejšej farby, bez chuti a zápachu. Sú vo forme prášku alebo pasty. Prášok obsahuje aj sušené mlieko. Pasta obsahuje cukor alebo sorbit (umelé sladidlo) a vodu.  
  
\* odpadá nahrievanie hmoty a tým sa ušetrí tepelná energia.  
\* čas šľahania sa skracuje z priemerných 30 minút na 2 až 3 minúty pri použití rp- pasty a asi na 5 minút pri použití rp- prášku. znižuje sa tým spotreba elektrickej energie a zvyšuje sa využitie šľahacieho stroja.  
\* pretože sa šľahajú všetky suroviny naraz, odpadá ručné zmiešavanie vyšľahaných vajec s múkou. zjednodušuje sa tým technologický postup, zvyšuje sa hygiena práce a hmota sa lepšie premieša.  
\* hotová hmota je stabilnejšia, znáša aj väčšie mechanické namáhanie bez viditeľnej deštrukcie (pri dávkovaní a tvarovaní). tým sú vytvorené podmienky na použitie dávkovacích strojov. hmota sa po vyšľahaní a vytvarovaní nemusí ihneď piecť.  
\* akosť korpusov sa použitím rp nezhoršuje, naopak predlžuje sa ich čerstvosť a vláčnosť asi na dvojnásobok.  
\* RP umožňuje pripravovať zmesi na šľahané hmoty, ktoré ešte viac zjednodušujú výrobu šľahaných hmôt.